SMERSH

SMERSH ( – akronim "death to spies" (matikan pengintip)–  [SMERt' SHpionam]) adalah sebuah organisasi perlindungan bagi tiga agensi bebas perisikan balas dalam Tentera Merah yang ditubuhkan pada akhir tahun 1942 atau mungkin lebih awal, tetapi secara rasminya diumumkan hanya pada 14 April 1943. Nama SMERSH telah dicipta oleh Joseph Stalin. Sebab utama penciptaannya adalah untuk menghalang percubaan tentera Jerman daripada menyelinap masuk kedalam Tentera Merah di Barisan Timur.

Statut rasmi SMERSH menyenaraikan tugas-tugas berikut yang akan dilaksanakan oleh organisasi ini: risik balas, membenteras keganasan, mencegah apa jua aktiviti perisikan luar dalam Tentera Merah; memerangi "anasir-anasir anti-Soviet" dalam Tentera Merah; melindungi garisan depan daripada kemasukkan pengintip dan "anasir-anasir anti-Soviet"; menyiasat pengkhianat, pembelot dan anggota yang mencederakan diri sendiri dalam Tentera Merah; dan memeriksa anggota tentera dan orang awam yang pulang dari kurungan.

Organisasi tersebut secara rasminya wujud hingga 4 Mei 1946, apabila tugasnya telah dipindahkan kembali pada NKGB. Ketua agensi ini adalah Viktor Abakumov, yang kemudian menjadi Menteri Keselamatan Negara pada tahun-tahun selepas perang.

Lihat juga

 Perisikan balas Tentera Darat Soviet
 Persidangan Gestapo–NKVD
 Gulag (Direktorat Kem)
 Death to Spies (Permainan komputer)

Rujukan

Pautan luar
 Russia unveils Stalin's spy service BBC report on an exhibition in Moscow marking the 60th anniversary of SMERSH's founding.
 "Track down Soviet war criminals, Ukrainian group urges, By Nathan Wilson

Kesatuan Soviet
Perisikan
Perang Dunia Kedua
Keselamatan negara
Penguatkuasaan undang-undang di negara komunis